b'\n_START_ARTICLE_\nResna glasba 20. stoletja\n_START_PARAGRAPH_\nResna - tudi klasi\xc4\x8dna glasba 20. stoletja je pojem, ki predvsem v kronolo\xc5\xa1kih okvirih predstavlja obdobje izrazito razli\xc4\x8dnih glasbenih gibanj. Za\xc4\x8denja se s poznoromanti\xc4\x8dnim slogom Sergeja Rahmaninova, nadaljuje z impresionizmom (Claude Debussy, Maurice Ravel), neoklasicizmom (Igor Stravinski), s serialno glasbo (Pierre Boulez), z enostavnimi harmonijami in ritmi minimalistov (Steve Reich, Philip Glass), musique concr\xc3\xa8te (Pierre Schaeffer), z mikrotonalno glasbo (Harry Partch, Alois H\xc3\xa1ba), aleatoriko (John Cage), z elektronsko glasbo Karlheinza Stockhausna, polistilizmom (Alfred \xc5\xa0nitke), itd._NEWLINE_Najpogostej\xc5\xa1a skupna to\xc4\x8dka vsem tem raznolikim komponisti\xc4\x8dnim pristopom je verjetno uporaba disonance. Zato je to obdobje v\xc4\x8dasih ozna\xc4\x8devano tudi kot \xc2\xbbdisonantno obdobje\xc2\xab\xc2\xa0klasi\xc4\x8dne glasbe, ki je sledilo obdobjem, v katerih je bila poudarjena upoaba konsonance (pribli\xc5\xbeno do leta 1900).'